Plaasmoord-saak uitgestel weens afwesige landdros | Maroela Media
Drie verdagtes, onder wie een van die slagoffer Johan Prinsloo (64) se werknemers, het Maandag weer in die plaaslike landdroshof verskyn in verband met die moord op Prinsloo. Prinsloo is twee weke gelede op sy kleinhoewe in die omgewing van Koppies in die Vrystaat doodgeskiet.
Senati Kompanyi, 'n Lesotho-burger wat vir Prinsloo gewerk het, het laatmiddag vlugtig saam met sy medebeskuldigdes Joseph Ranthimo, óók 'n Lesotho-burger, en Molefi Molise, 'n Suid-Afrikaanse burger, in die beskuldigdebank verskyn voordat die saak met 'n week uitgestel is.
Volgens 'n woordvoerder van die nasionale vervolgingsgesag (NVG) is die saak uitgestel omdat die landdros glo in self-isolasie is. Die hof moes tot ná 16:00 wag vir die landdros se plaasvervanger om op te daag.
Die drie verdagtes sal nou na verwagting volgende Maandag aansoek om borgtog kan doen, sê Phaladi Shuping, woordvoerder van die NVG.
Prinsloo en sy plaaswerkers was die oggend van 30 November met dagtake op die kleinhoewe besig toe 'n gewapende man op hulle geskree en lukraak skote begin afvuur het.
Prinsloo en sy werknemers het vir skuiling gehardloop, waarna die man nog skote afgevuur het. Prinsloo is in die proses getref en is by die owerhede se aankoms op die toneel dood op die grond aangetref.
Brig. Motantsi Makhele, woordvoerder van die polisie, sê Ranthimo (28) en Molise (27) is twee dae ná die moord in Kroonstad in hegtenis geneem nadat die polisie 'n wenk van 'n lid van die publiek ontvang het.
Kompanyi (31) is twee dae later by sy huis in Kwakwatsi in die omgewing van Koppies in hegtenis geneem in verband met sy werkgewer se moord.
Maroela Media het vroeër berig 'n vierde verdagte is die dag van die moord doodgeskiet. Dié verdagte is 'n paar ure ná die moord op 'n kleinhoewe naby dié van Prinsloo aangekeer. Hy was gewapen.
Lede van die polisie, 'n plaaslike sekerheidsmaatskappy en die buurtwag het die verdagte genader. Hy het in die beboste veld ingehardloop en op hulle begin skiet. Die lede het teruggeskiet en die verdagte raakgeskiet. Hy is later deur paramedici dood verklaar. 'n Pistool en twee magasyne is langs sy liggaam gevind.
Ons regstelsel het in 'n absolute babelse verwarring versink en dis weereens Mal-emma se verfoeilike Afrika tjommies.
Boere moet nie mense wat van buurlande afkom, in diens neem nie. Mens kan hulle nie vertrou nie! Meeste elke geval onwettig in die land en kan dus maklik verdwyn na hulle 'n kriminele daad gepleeg het. Hier klaar geval waar 2 van die moordenaars van Lesotho afkomstig is.
Hoe kan gewetenlose moordenaars toegelaat word om vir borgtog aansoek te doen?
Aansoek om borgtog doen? In die lewe hierdie ANC Regsstelsel is korrup!
Wat 'n land! Jy word in 2o21 doodgeskiet en die saak tot vonnis kom eers klaar in 2026. Dit is as alles nie skielik veg raak en moet van voor begin.